นายกฯ กีวีรับแรงดินไหวช่วงสัมภาษณ์
สำนักงานสำรวจทางธรณีวิทยาของสหรัฐฯ (ยูเอสจีเอส) รายงานว่าเกิดเหตุแผ่นดินไหวขนาด 5.6 แมกนิจูดบนเกาะเหนือของนิวซีแลนด์ ก่อนช่วงเช้า 08.00 น. ของวันจันทร์ 25 พ.ค. ตามเวลาท้องถิ่น หรือราว 03.00 น. ตามเวลาไทย ขณะที่ศูนย์ตรวจสอบแผ่นดินไหวจีโอเน็ตของทางการนิวซีแลนด์ วัดได้ 5.8 แมกนิจูด และเกิดอาฟเตอร์ช็อกตามมา 3.5 3.6 และ 3.7 ตามลำดับ โดยจุดศูนย์กลางห่างจากเมืองเลวินไปทางตะวันตกเฉียงเหนือ 30 กม. ลึกลงไป 37 กม. แต่ไม่มีรายงานผู้ได้รับบาดเจ็บหรือความเสียหาย รวมถึงสัญญาณเตือนภัยคลื่นยักษ์สึนามิอย่างไรก็ตาม แรงสั่นสะเทือนยังรับรู้ไปถึงกรุงเวลลิงตันที่อยู่ห่างจากเมืองเลวินราว 90 กม. ทำให้รถไฟทุกเที่ยวหยุดวิ่งให้บริการ และเป็นช่วงที่นายกรัฐมนตรีจาซินดา อาร์เดิร์น แห่งนิวซีแลนด์ อยู่ระหว่างการให้สัมภาษณ์สดออกรายการทางสถานีโทรทัศน์ช่วงข่าวภาคเช้าที่อาคารรัฐสภา ซึ่งออกแบบมาเพื่อรองรับแรงสั่นสะเทือนด้วยการแกว่งเล็กน้อย ทั้งนี้ อาร์เดิร์นกล่าวกับนายไรอัน บริดจ์ พิธีกรรายการเอเอ็ม โดยยิ้มเล็กน้อยว่า เกิดแผ่นดินไหวเล็กน้อยตรงนี้นะ ถ้าคุณเห็นของข้างหลังฉันขยับ ก่อนรีบปรับตำแหน่งตัวเองให้ดีแล้วให้สัมภาษณ์ต่อ ทั้งนี้ นิวซีแลนด์ตั้งอยู่บริเวณจุดรอยเลื่อนขนาดใหญ่ หรือวงแหวนแห่งไฟ เคยเกิดเหตุครั้งรุนแรงสุดเมื่อปี 2554 มีผู้เสียชีวิต 185 รายจากแผ่นดินไหวขนาด 6.3 ที่เมืองไครสต์เชิร์ชซึ่งยังอยู่ระหว่างการฟื้นฟู.
เกิดเหตุแผ่นดินไหวขนาด 5.6 แมกนิจูดบนเกาะเหนือของนิวซีแลนด์ ก่อนช่วงเช้า 08.00 น. ของวันจันทร์ 25 พ.ค. ตามเวลาท้องถิ่น หรือราว 03.00 น. ตามเวลาไทย
แผ่นดินไหว,นิวซีแลนด์,อาฟเตอร์ช็อก,รอยเลื่อน,จาซินดา อาร์เดิร์น,นายกรัฐมนตรีนิวซีแลนด์,ข่าววันนี้